Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Süüria armee on peaaegu lõpetanud riigi edelaosa tagasivallutamise
Iisraeli ja Jordaania piiride ääres.
Iraani president peab kuu aja pärast parlamendis aru andma
oma valitsuse töö osas majandusega tegelemisel.
Iraan teeb ettevalmistusi
järgmine nädal jõustuvateks USA sanktsioonideks.
Türgi kohus lükkas tagasi palve
USA pastori Brunsoni vabastamiseks koduarestist
tema terrorismiga seotud kohtuasjas,
mis ähvardab Ankarat USA sanktsioonidega.
Süüria armee on peaaegu lõpetanud riigi edelaosa tagasivallutamise
Iisraeli ja Jordaania piiride ääres. Süüria ofensiivi,
mida jälgisid pingsalt ka Iisraeli kui Jordaania armeed,
toetas Venemaa õhuvägi,
ja vastuolus Moskvaga kokkulepitule maismaal ka Iraani toetatud võitlejad.
Anonüümseks jääda soovinud luureallika teatel
jõudis Assadi režiim kokkuleppele enamiku mässuliste rühmitustega,
kes kontrollisid erinevaid osi Edela-Süüria piirialadel,
sh nii al-Qaeda kui ISISega seotud rühmitustega.
Vastutasuks täieliku taganemise eest viiakse militandid Põhja-Süüriasse,
viimasesse valitsusvastasesse opositsioonihälli Idlibi.
TV7-le teadaolevalt on Damaskus juba saatnud enamiku divisjonidest,
mis võitlesid hiljuti Edela-Süüria tagasivallutamise eest,
riigi põhjaossa Idlibi, Türgi piiri äärde,
et valmistuda viimaseks lahinguks
Damaskuse kontrolli taastamiseks kogu Lääne-Süürias.
Kui Süüria brigaadid 90 ja 112
paigutatakse erinevalt 2011. a eelse seisuga Iisraeli ja Jordaania piiridele,
siis Vene väed jäävad väidetavalt Assadi vägede kõrvale.
Uus tegelikkus tähendab,
et viimased Iisraelis ravil olevad haavatud süürlased
naasevad Süüriasse ning välihaigla
ja muu Iisraeli humanitaarabi Süüria tsiviilelanikele peatatakse.
Venemaa Süüria erisaadiku teatel
jõudsid Moskva ja Jeruusalemm kokkuleppele, et kõik Iraani väed
viiakse Süüria-Iisraeli piirist 85 km ehk ca 53 miili kaugusele.
Intervjuus Vene uudistetoimetusele Sputnik rõhutas Alexander Lavrentyev,
et Iisraeli murega arvestati
ja iraanlastega lepiti kokku, et kõik Iraani üksused
lahkuvad aladelt, mis on Iisraeli piirile lähemal kui 85 km.
Vastuseks TV7 järelpärimisele märkis Iisraeli vanemametnik,
et antud kokkulepe esitati Iisraelile, kuid Jeruusalemma juhtkond
nõuab jätkuvalt Iraani vägede täielikku lahkumist,
kuna need ähvardavad juudiriigi julgeolekut.
Ametniku sõnul
selgitas peaminister Netanyahu Iisraeli positsiooni
välisminister Lavrovi juhitud Venemaa delegatsioonile,
mis viibis Iisraelis 23. juulil.
Olulisel ajal toimunud ülitähtsal 2-tunnisel kohtumisel
arutati ametniku sõnul detailselt Iraani kohalolu ja tegevust Süürias.
Iisraeli meeskond esitas Vene kolleegidele kaarte ja materjale
ning selgitas Jeruusalemma poliitikat Iraani väljaajamise kohta Süüriast.
Lisaks toonitas ametnik fakti,
et Iisrael säilitab IDF-ile täieliku tegevusvabaduse.
Kuigi Iisrael nõuab jätkuvalt Iraani täielikku lahkumist,
on see ootus Venemaa sõnul ebarealistlik.
Teisel Süüriaga seotud teemal -
ÜRO erisaadik Staffan de Mistura tahab pidada septembris kõnelusi
Iraani, Venemaa ja Türgiga, et kujundada üksuse koosseis,
mis hakkab visandama uut Süüria konstitutsiooni.
Erisaadik ootab septembri algul Genfis ametlikke konsultatsioone
Iraani, Venemaa ja Türgiga,
et hakata moodustama põhiseaduskomisjoni lõppkoosseisu.
Kõnelustes lepiti kokku pärast seda,
kui de Mistura pidas rea kohtumisi kolme riigiga Venemaal,
kus ta sai nimekirjad Assadi valitsuse ja opositsiooni kandidaatidega
põhiseaduskomisjoni loomiseks.
Kohtumisel vahetati kasulikke mõtteid põhiseaduskomisjoni koosseisu osas
kooskõlas resolutsioonis 2254
ja Sotši lõppavalduses kõlanud kriteeriumidega,
ning mitmeid teisi teemasid põhiseaduskomisjoni loomise ja tööga.
Iraani president Rouhani
peab kuu aja pärast andma parlamendis vastust
oma valitsuse tegevuse osas majandusega tegelemisel,
mis jätkab halvenemist,
peamiselt seoses USA loobumisega 2015. a tuumalepingust.
7. augustil jõustuvad USA sanktsioonid
on lisanud Iraanis hoogu karmi liini toetajaile,
kes tahavad lõigata poliitilist kasu süvenevatest majandusraskustest.
President Rouhani parlamenti kutsumist
peetakse üheks meeleheitlikus meetmeks
majanduslanguse peatamiseks.
Iraani poolametliku uudistetoimetuse ISNA teatel tahavad seadusandjad
Rouhanilt vastuseid riaali languse kohta,
mis on alates aprillist kaotanud poole oma väärtusest,
ning riigi viletsa majanduskasvu ja kiiresti kasvava töötuse kohta.
Iraani välisminister Zarif vastas aga president Trumpi avaldusele,
kus too väljendas valmidust
eeltingimusteta kohtumiseks Iraani juhtidega.
Zarif kirjutas Twitteris,
et USA võib süüdistada kõneluste lõppemises vaid ennast,
kui riik otsustas tuumalepingust loobuda.
Paljud teisedki Iraani ametnikud nõuavad USA naasmist leppe juurde,
enne kui saab rääkida uutest kõnelustest.
Lõpuks Türki - Türgi kohus lükkas tagasi palve
USA pastori Andrew Brunsoni vabastamiseks koduarestist
tema terrorismiga seotud kohtuasjas,
mis ähvardab Ankarat USA sanktsioonidega.
Brunsoni advokaadi sõnul lükkas kohus palve kohe tagasi.
Kohtu otsus süvendab pingeid USA ja Türgi vahel veelgi.
Pastor Brunson on olnud Türgis vangis juba peaaegu kaks aastat.
Eelmine nädal viidi ta vanglast üle koduaresti.
USA peab seda ebapiisavaks.
Ähvardused meie vastu ei too kellelegi kasu.
Oleme näidanud solidaarsust USA suhtes NATOs.
Oleme teinud koostööd Koreas.
Türgi on jäänud USA kõrvale
ja demonstreerinud NATOs esmaklassilist solidaarsust.
Seega on need ähvardused Türgi vastu kohatud.
Me ei aktsepteeri sellist ähvardavad kõnepruuki.
Me ei aktsepteeri kunagi sellist ähvardavat retoorikat,
mida kasutavad USAs evangeelse- sionistliku mentaliteedi esindajad.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie Facebooki lehelt
või YouTube'i kanalilt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri